Shqetësime për armët bërthamore me kapacitet të vogël
Shqyrtimi i strategjisë së arsenalit bërthamor paralajmëron kërcënimet që vijnë nga Rusia
Një javë pas inaugurimit, Presidenti Donald Trump urdhëroi Pentagonin që të rishikonte arsenalin bërthamor amerikan. Përfundimet dolën këtë muaj me një propozim për modernizimin e aftësive bërthamore nga ajri, deti dhe toka. Ndërkohë, në sipërfaqe ka dalë një çështje më e debatueshme. Në emisionin televiziv të Zërit të Amerikës “Plugged In with Greta Van Susteren” gazetarja flet për Strategjinë Bërthamore dhe çështjen e armëve bërthamore me fuqi të vogël. Armët bërthamore janë bërë kaq të fuqishme saqë vetëm mendimi se mund të përdoren është frenues në vetvete. Rishikimi i strategjisë bërthamore nga administrata Trump vjen me propozimin për ndërtimin e armëve bërthamore me fuqi të vogël për t’u përshtatur me veprimet e Rusisë. David Trachtenberg është Zëvendës-nënsekretar i Mbrojtjes. Armët bërthamore me kapacitet të vogël pothuajse kanë të njëjtën fuqi si bombat me të cilat Amerika goditi Hiroshimën dhe Nagasakin, 15 deri 20 kiloton. Pjesa dërmuese e arsenalit amerikan dhe rus është shumë më e fuqishme. Droja se Rusia ka dhe mund të përdorë armë bërthamore me fuqi të kufizuar po nxit politika amerikane për të zhvilluar armë të tilla. Matthew Kroenig është ekspert në Universitetin Georgetown. Hans M. Kristensen është ekspert në Federatën e Shkencëtarëve Amerikanë. Peter Huessy punon në Insitutin Mitchell për Studimet e Hapësirës. Psikologjia e të paturit armë bërthamore më të vogla është e rrezikshme, thotë senatori Sam Nunn: